Nadgledanjem izbora i rezultatima izrazito smo zadovoljni tako da ne sumnjam u poštenje izbora. Rezultat je bio sjajan. Preporučio sam da se u drugom krugu nadopiše broj tri i zaokruži te se tako listić učini nevažećim. Nije imao očekivanja, ali je računao sa 16-20% osvojenih glasova. Nije me pogodilo to što me potpredsjednica Vlade Milanka Opačić nazvala šarenom lažom, ali sam razočaran njezinim radom, rekao je Ivan Sinčić gostujući u emisiji HRT-a Hrvatska uživo.











Javio se jedan novi sloj ljudi mladih i razočaranih i ljudi su vidjeli naš program koji smo ponudili - rješavanje životno važnih problema, kazao je Sinčić dodavši da su rješenja SDP-a i HDZ-a dizanje kredita, dizanje poreza, rezovi, štednja.



Radit ćemo sve što smo radili do sada - sprječavat ćemo deložacije, ali raditi i nove stvari. Okupljat ćemo ljude u većem broju i slati ih na medijske događaje i promovirati to što radimo. Oni koji govore da moja rješenja nisu provediva nisu u pravu. Treba gledati, ne samo usko u EU, nego po svijetu kako rješavaju svoje probleme, kako napreduju, kako se izgrađuju. Trajno ostavljamo ideju i nadu narodu da se može, da se mora, treba tražiti nova rješenja, rekao je.



Moli glasači su naši glasači, ali i novi ljudi koji su tek dobili povjerenje u politiku. Ovo nije borba stranaka nego borba sustava. Tko god od troje mojih protukandidata pobijedi politika je ista. Osobno biračima preporučujem glasovanje prema svojoj savjesti, a ja neću izaći na izbore u drugom krugu, rekao je.







Živi zid poziva pristaše da u drugom krugu dopišu broj 3 i zaokruže Sinčića



Na facebook stranici Živog zida upućen je poziv prijateljima te stranke da izađu na drugi krug predsjedničkih izbora i na svoj glasački listić dopišu broj 3 i zaokruže Ivana Sinčića, kako bi spriječili da ga birački odbori pribroje kandidatima HDZ-a i SDP-a.



Želimo poslati jasnu poruku, a to je da ni u snu nemamo namjeru podržati kandidate koji organizirano rade na gospodarskom i moralnom uništenju Hrvatske, poručili su iz Živoga zida.



Sinčić je u prvom krugu predsjedničkih izbora osvojio treće mjesto s 16,42 posto glasova, te pretekao kandidata Saveza za Hrvatsku Milana Kujundžića. U drugi krug predsjedničkih izbora, koji će se održati 11. siječnja, idu Ivo Josipović i Kolinda Grabar-Kitarović.



Živi zid je na svojoj internetskoj stranici napisao kako ih Sinčićev uspjeh ne iznenađuje. Ono što nas iznenađuje jest činjenica da smo izloženi neviđenoj medijskoj cenzuri, u pretkampanji nas nisu ni spominjali, u anketama nismo ni postojali, spomenuli su nas samo jednom i to nakon što smo formalno predali kandidaturu. I tada su lagali, davali su nam 9 posto u jednoj, a 7 posto u drugoj anketi. Nakon toga anketa više nije bilo. Također, ovi izbori pokazali su da je Kujundžić bio lažno guran kao treća opcija iako je dobio tri puta manje glasova od nasnavodi Živi zid.



Oni očekuju da podržimo Josipovića ili Kolindu, ali to se nikada neće dogoditi jer su to ljudi koji su upropastili našu zemlju. Naša lojalnost je isključivo vama, uz vas smo do kraja i u najtežim trenucima do konačne pobjede nad ovim ljudožderskim sustavom, poručuju iz Živog zida.